《香山乾明寺 德庆》
唐代·李穆

香山秀耸千寻碧，绝顶去天不盈尺。达摩只履昔西归，蹑石犹疑留一迹。

使君览胜游招提，胡不邀我同攀跻。凭高傲睨九州小，便欲乘此淩天梯。

两人相对掀长髯，指顾万里舒双尖。昔年云气漫山麓，至今郡志传龙潜。

朅来沧海已清浅，此地依然是重巘。摩挲为觅旧镌题，零落残碑卧苍藓。

作者简介：生卒年里贯均未详，刘长卿婿。